Kuidas  siis toimida olukorras, kus isu on süüa just seda poolikut vihmaussi, mille isa eile õhtul nahka pistis? Ehk vaja läheb kogu varustust, kuid kaasas tassida jõuab ainult paari vidinat. Mina toimin nii, et panen paika retke eesmärgi. Teiseks on mul ajapikku kujunenud kogemus, millele ma looduses liikudes tähelepanu pööran. Sellest lähtuvalt võtan ma kaasa teleobjektiivi, mis on pidevalt kaamera ees laskevalmis, sest teleobjektiivi olukorrad tavaliselt mõtlemisaega ei jäta. Olenevalt retke pikkusest rändavad  kotti lainurk ja söök-jook või siis lühema jalutuskäigu puhul söögi asemel ka makrotoru. Kõik see läheb aga pisikesse matkakotti. Suur ja raske, juba ainuüksi ise üle kahe kilogrammi kaaluv fotokott on mul varustuse toimetamiseks ühest linnast teise, metsa lähen suure kotiga komplektis olnud kerge nn päevakotiga, mille külge kinnitan ka statiivi.